《雁塔瑶篸》
明代·郑廷櫆

崒嵂浮图奎壁东，冷光晴挂水晶宫。擎天柱琢千寻玉，捧日轮生八面风。

宝铎有时闻斗畔，水虬和雨跃鸿濛。游人坐觉云梯迥，百二山河入梦中。

作者简介：郑廷櫆，字文湾。澄海人。明熹宗天启四年（一六二四）举人。初授三水教谕，迁国学，晋户部郎中，升湖广驿传道，擢福建按察使，累官江南右布政使，未几辞归，居上杭，娱情林壑，越七年而卒。有《文湾诗集》，已佚。清康熙《潮州府志》卷九上、清道光《广东通志》卷二九四有传。